stanford-oval/wikipedia huggingface dataset:
הומר (אלסקה)
היסטוריה

בסוף המאה ה-19 התגלה לראשונה פחם באזור בו נמצא היישוב כיום. בעקבות כך חברת "Cook Inlet Coal Fields" הקימה את היישוב, מזח, מכרה פחם, ופיתחה את מסילת הרכבת שהובילה אל העיר. כריית פחם באזור הומר נמשכה עד מלחמת העולם השנייה.
היישוב נקרא על שם הומר פנוק (Homer Pennock), מנהל בחברת כריית זהב אשר הגיע למקום בו נמצא כיום היישוב ב-1896 והקים במקום מבני מגורים עבור 50 מעובדיו. אף על פי כן, כריית זהב מעולם לא הפכה רווחית באזור זה.
דמוגרפיה

על פי מפקד האוכלוסין של ארצות הברית, נכון לשנת 2010 היו בעיר 5,003 תושבים, 2,235 משקי בית ו-1,296 משפחות. 89.3% מהתושבים הם לבנים, 0.4% אפרו-אמריקאים, 4.1% אינדיאנים, 1.0% אסיאתים ו-0.6% מגזע אחר ו-4.5% משני גזעים או יותר.
ההכנסה החציונית למשק בית בעיר הייתה $52,057 וההכנסה החציונית למשפחה הייתה $68,455. ההכנסה החציונית לגברים הייתה $41,581 לעומת $37,679 לנשים. ההכנסה לנפש הייתה $32,035. בערך 3.8% מהמשפחות ו-7.9% מהאוכלוסייה היו מתחת לקו העוני, מהם 11.2% מתחת לגיל 18 ו-1.4% מגיל 65 ומעלה.
גאוגרפיה

הומר משתרעת על שטח של כ-69.4 קילומטרים רבועים, מתוכם 35.8 קמ"ר שטחים יבשתיים ו-33.6 קמ"ר שטחי מים. העיר נמצאת בגובה 29 מטר מעל פני הים.
הטרופוניה

הטרופוניה (מיוונית: הטרוס, έτερος - שונה ופון, φωνή - צליל) במוזיקה הוא סוג של מרקם, המאופיין בשינויים בו-זמניים של קו מלודי יחיד. אפשר לראות במרקם כזה מעין חד-קוליות מורכבת, שיש בה רק מלודיה יסודית אחת, אך היא באה לביטוי בו בזמן בקולות רבים, שכל אחד מהם מנגן את המלודיה באופן שונה, בין אם השוני הוא במקצב או במהירות, ובין אם הוא מתבטא בעיטורים ובעיבוד החומר באופנים שונים. המונח (שטבע ארכילוכוס לפי מורטון או אפלטון, לפי פיטר קוק) הוכנס תחילה למוזיקולוגיה שיטתית לציון תת-קטגוריה של מוזיקה רב-קולית, אם כי כיום רואים בו קטגוריה בפני עצמה.
הטרופוניה היא במקרים רבים סימן היכר של מוזיקה מסורתית חוץ-מערבית - למשל הגאגאקו היפני, הגמלאן (מוזיקה) האינדונזי, הרכבי קולינטאנג פיליפיניים והמוזיקה המסורתית של תאילנד. עם זאת, מסורת אירופית איתנה להפתיע של מוזיקה הטרופונית מכריזה על קיומה בשירת המזמורים הגאליים של ההיברידים החיצוניים.
מוזיקה תאית איננה הרמונית, מלודית או קווית, וכרגיל במוזיקה מסוגה זו, היא מאורגנת ביסודה באופן אופקי. התשלובת האופקית של המוזיקה התאית בנויה ממלודיה ראשית, המנוגנת בעת ובעונה אחת עם גרסאות שונות שלה, הנעות ביחידות רתמיות איטיות ומהירות יותר באופן יחסי. קווים נפרדים של המלודיה ומשתניה נשמעים באוניסונו או באוקטבות רק בנקודות מבניות מוגדרות, והבו-זמניות של גבהים שונים איננה תואמת את השיטה המערבית של מהלכי אקורדים מאורגנים. בין הנקודות המבניות, שבהן נפגשים גובהי הצליל (אוניסונו או אוקטבות) כל אחד מהקווים מותאם לסגנון הביטוי הייחודי לכלי שמנגן אותו. התשלובת האנכית בכל נקודת ביניים נתונה איננה עונה על שום מהלך קבוע; הנאמנות הקווית לסגנון היא הקובעת. גובהי הצליל האחדים היוצרים מדי פעם מבנה בו-זמני מורכב ביותר עשויים להופיע בכל נקודה שהיא בין גובהי הצליל המבניים. המוזיקה "נושמת" על ידי התכווצות לגובה אחד ולאחריה התרחבות למגוון גבהים גדול, ושוב התכווצות לגובה מבני אחר, וכן הלאה לכל אורך היצירה.  לאוזן מערבית תשלובות הגבהים הללו בין נקודות מבניות עשויות להישמע שרירותיות ונעדרות הגיון או עקביות, הרי הקווים האינדיבידואליים עקביים ביותר ושומרים על רצף הגיוני. דפוס הגבהים המופיע בנקודות המבניות הללו הוא הבסיס להיבט המודאלי של המוזיקה התאית.
ההטרופוניה נדירה למדי במוזיקה המערבית הקלאסית עד למאה ה-20, אבל אפשר למצוא אותה לעיתים קרובות במוזיקה של המלחינים המודרניים המוקדמים כמו דביסי, אנסקו וסטרווינסקי, שהושפעו ישירות ממוזיקה שאיננה מערבית (והטרופונית ברובה). הטרופוניה היא, מכל מקום, טכניקה סטנדרטית במוזיקה של האוונגרד לאחר המלחמה - לדוגמה, "שבעה האיקאי" (1962) של מסייאן, "ריטואל: לזכר ברונו מדרנה" של בולז (1974-75) ו"צללי פעימה" של ברטוויסל (1989-96). בריטן עשה בה שימוש מרשים ביותר ברבות מיצירותיו, בהם חלקים מרקוויאם המלחמה ובייחוד בשלושת משלי הכנסייה: "נהר החרטומן", "הכבשן היוקד באש" ו"שובו של הבן האובד".
הערות שוליים

↑  פיטר קוק, "הטרופוניה" מילון גרוב למוזיקה ומוזיקאים אונליין
↑  פיטר קוק, גרוב
| --- | --- |
בקרת זהויות :  GND: 4845802-8  NKC: ph291755
ה'ש"ף

ה'ש"ף או ה'ש"פ (5,380) ובקיצור ש"ף או ש"פ – היא שנה עברית  אשר החלה ביום א' בתשרי, אור ל-9 בספטמבר 1619, והסתיימה ביום כ"ט באלול, 27 בספטמבר 1620.
המולד של תשרי חל ביום שני, 2 שעות ו-781 חלקים. לפיכך זו שנה מסוג בשז. היא מעוברת, ואורכה 385 ימים.
זו שנה רביעית לשמיטה, ושנת 3 במחזור העיבור ה-284. תקופת ניסן שבשנה זו היא תחילת שנת 4 (סימנה דיזז) במחזור השמש ה-193.
שנה זו היא שנת 1,551 לחורבן הבית, ושנת 1,931 לשטרות.
אירועים

כ"ט באב – חנוכתו המחודשת של בית הכנסת בוורמייזא (אנ'), לאחר חורבנו בידי הגויים בכ"א בניסן ה'שע"ה
נולדו

רבי משה גאלנטי, הראשון לציון (נפטר ב-ה'תמ"ט).
רבי מנחם מנדל אוירבך, רב ודיין בווינה מחבר הספר "עטרת זקנים" על שולחן ערוך (נפטר ב-ה'תמ"ט).
נפטרו

ל' בניסן - רבי חיים ויטאל (מהרח"ו), גדול תלמידי האר"י והכותב העיקרי של תורתו (נולד ב-ה'ש"ג)
אייר - רבי יהודה כלץ (השלישי), משורר מליץ ורופא.
ד' באב - רבי מנחם עזריה מפאנו, רב פוסק ומקובל, תלמיד הרמ"ק (נולד ב-ה'ש"ח)
י"א באלול - רבי משה בכרך, רב, פרנס דיין וראש ישיבה בגרמניה. מנהיג קהילת פרנקפורט וראש הישיבה בעיר.
לוח שנה > מאפייני לוח השנה

שנה מסוג בשז, ובה 385 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "שלמה": שבה חשוון וכסלו בני 30 יום כל אחד.
י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז
ט' באב חל בשבת, ולכן צום תשעה באב נדחה ליום ראשון י' באב
היסטוריה של עם ישראל
הטרור והקבב

| --- | --- |

 בימוי:  שריף עראפה 
 שחקנים ראשיים:  עאדל אמאם אחמד ראתב 
 מדינה:  מצרים 
 הקרנת בכורה:  11 ביוני 1992 
 משך הקרנה:  115 דק' 
 שפת הסרט:  ערבית מצרית 
 סוגה:  סרט קומדיה 
 דף הסרט ב־IMDb
 
הטרור והקבב (בערבית: الإرهاب والكباب, בתעתיק מדויק: אלארהאב ואלכבאב) הוא סרט קולנוע קומי מצרי משנת 1992, בכיכובו של עאדל אמאם ובבימויו של שריף עראפה. סרט זה, הלועג הן לטרוריסטים האסלאמיים והן למנגנון הממשלתי במצרים (כולל כוחות הביטחון), נחשב לסרט המצרי הפופולרי ביותר בכל הזמנים, ושימש חומר לימוד בקורסים אקדמיים.
עלילה

עאדל אמאם מגלם בסרט אזרח מצרי בשם אחמד שנכשל שוב ושוב בניסיונותיו להתמודד עם הבירוקרטיה, ונקלע לסיטואציה שבה הוא חוטף נשק משוטר ומחזיק (עם כמה שותפים שהצטרפו אליו) בבני ערובה בבניין ממשלתי. כוחות הביטחון סבורים שטרוריסטים אסלאמיים השתלטו על הבניין, ומנהלים עם אחמד משא ומתן. דרישתו הראשונה היא לספק מנות קבב לכל הנמצאים בבניין, ולאחר מכן הוא מעלה גם דרישות פוליטיות.
הערות שוליים

↑  Ziauddin Sardar,‏ What Egyptian cinema can teach us, באתר ניו סטייטסמן,‏ 2 באפריל 2007
↑  Nicole F. Watts, PhD,‏ Terrorism and the Kebab (Egypt, 1992)‎,‏ College of Behavioral & Social Sciences,‏ באתר San Francisco State University
↑  המחלקה ליחסים בינ"ל,‏ סמכות, התנגדות ופוליטיקה בינלאומית 58347, באתר האוניברסיטה העברית בירושלים
ערך זה הוא קצרמרבנושא קולנוע ובנושא מצרים. אתם מוזמנים לתרום לוויקיפדיה ו.
ההפיכה הצבאית בגבון (2023)

ההפיכה הצבאית בגבון היא הפיכה צבאית שהתרחשה ב-30 באוגוסט 2023 בגבון שבמרכז אפריקה, כאשר דקות ספורות לאחר הודעת ועדת הבחירות הארצית על זכייתו של נשיא גבון עלי בונגו בכהונה שלישית בבחירות הכלליות בגבון (2023) (אנ'), הודיעה קבוצה של 12 קצינים בכירים בצבא גבון (אנ') כי תפסה את השלטון במדינה.
הרקע להפיכה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
עלי בונגו כיהן כנשיא גבון מאז אוקטובר 2009, כשירש את אביו עומר לאחר מותו. ב-2016 פרצו מהומות בגבון אחרי ההודעה על ניצחונו של בונגו ובחירתו לכהונה שנייה. הממשלה ניתקה את הגישה לאינטרנט לכמה ימים כדי לפגוע בהתארגנות למהומות.
ב-2019 נעשה ניסיון הפיכה צבאית במדינה, אך הוא נכשל ומארגניה נשלחו למאסר.
כחודש לפני ההפיכה בגבון, נעשתה הפיכה דומה בניז'ר.
ההפיכה

ב-26 באוגוסט 2023, התקיימו במדינה בחירות לנשיאות, בהן התמודד בין השאר הנשיא המכהן עלי בונגו לכהונה שלישית. מעת סגירת הקלפיות הודיעה הממשלה על עוצר לילי ברחבי המדינה וניתוק הגישה לאינטרנט מחשש למהומות. מה שהעלה את החשש להטיית תוצאות הבחירות. מבצעי ההפיכה אף טענו כי היה מחסור במשקיפים בינלאומיים בבחירות, וגם הושעו חלק מהשידורים הזרים, מה שהוסיף על חשדותיהם וטענותיהם לפגיעה בטוהר הבחירות.
בבוקרו של 30 באוגוסט הודיעה ועדת הבחירות הארצית על זכייתו של עלי בונגו בבחירות, לאחר שקיבל שני שלישים מקולות המצביעים. דקות ספורות לאחר פרסום תוצאות ההצבעה, התייצבו קבוצה של 12 קצינים בכירים בצבא גבון מול המצלמות, והודיעו בשידור חי בטלוויזיה כי תוצאות הבחירות מבוטלות, והם נוטלים לידיהם את השלטון. לטענתם, הם מייצגים בכך את כל כוחות הביטחון במדינה, שטוענים לזיוף תוצאות הבחירות. עוד הודיעו כי כל גבולות המדינה סגורים עם הודעה חדשה ומוסדות המדינה פורקו.
הנשיא המודח, עלי בונגו, מוחזק במעצר בית על ידי מבצעי ההפיכה. בנו נעצר ומואשם בבגידה. בונגו פרסם סרטון מן המעצר בו קרא לבעלי בריתו ולהמון "תעשו רעש" במחאה על ההפיכה.
ההפיכה שמה קץ ל-56 שנות שלטון משפחת בונגו במדינה. בריגדיר גנרל ברייס אוליגוי, מפקד המשמר הרפובליקאי, מונה כנשיא זמני על ידי החונטה הצבאית.
בעקבות ההפיכה

מיד לאחר ההפיכה הודיעה חברת הכרייה הצרפתית Eramet הודיעה על השהיית עבודתה בגבון, ומניית החברה נפלה ב-17%. לאחר יומיים הודיעה החברה כי תחדש את פעילותה.
ראו גם

ההפיכה בניז'ר (2023)
הערות שוליים

↑  פרופיל | נשיא גבון עלי בונגו, באתר וואלה, 16 בדצמבר 2018
↑  רויטרס, ‏כשל ניסיון ההפיכה בגבון: הקצינים שמרדו בנשיא המדינה נעצרו, באתר מעריב אונליין, 7 בינואר 2019
1 2  ynet והסוכנויות, ניסיון הפיכה באפריקה: קצינים בצבא גבון הודיעו על תפיסת השלטון אחרי הבחירות, באתר ynet, 30 באוגוסט 2023
↑  חדשות 13, עוד הפיכה באפריקה: הצבא בגבון הודיע כי תפס את השליטה במדינה, באתר חדשות 13, 30 באוגוסט 2023
↑  ציקי ברנדוין, ימים אחרי הבחירות: קציני צבא בגבון הכריזו על הפיכה ועצרו את הנשיא עלי בונגו, באתר ערוץ 7, 30 באוגוסט 2023
↑  ynet והסוכנויות, הפיכה באפריקה: קצינים בצבא גבון הודיעו על מעצר הנשיא ותפיסת השלטון, באתר ynet, 30 באוגוסט 2023
↑   רויטרס, הפיכה בגבון: קציני צבא הודיעו שתפסו את השלטון לאחר שהנשיא הוכרז כמנצח בבחירות, באתר הארץ, 30 באוגוסט 2023
↑  Hamaide, Sybille De La; Vidalon, Dominique (2023-08-30). "France's Eramet to resume manganese mining in Gabon after halt over coup". Reuters (באנגלית אמריקאית). נבדק ב-2023-11-16.
ה'שט"ו

ה'שט"ו (5,315) ובקיצור שט"ו – היא שנה עברית  אשר החלה ביום א' בתשרי, אור ל-28 באוגוסט 1554 (לפי הלוח היוליאני, שהיה נהוג אז), והסתיימה ביום כ"ט באלול, 15 בספטמבר 1555.
המולד של תשרי חל ביום שלישי, 12 שעות ו-409 חלקים. לפיכך זו שנה מסוג גכז. היא מעוברת, ואורכה 384 ימים.
זו שנה שנייה לשמיטה, ושנת 14 במחזור העיבור ה-280. תקופת ניסן שבשנה זו היא תחילת שנת 23 (סימנה כגיגא) במחזור השמש ה-190.
שנה זו היא שנת 1,486 לחורבן הבית, ושנת 1,866 לשטרות.
אירועים

עלילת דם נגד יהודי רומא, ביוזמת המשומד חננאל דה פוליניו. העלילה בוטלה לאחר שבחקירת האפיפיור מרקלוס השני נמצא הרוצח.
כ"ג בתמוז – האפיפיור פאולוס הרביעי הקים את הגטו הראשון ברומא
נולדו

הרב שמואל אליעזר הלוי איידלס, הידוע בראשי התיבות של שמו, מהרש"א, מגדולי האחרונים
נפטרו

י"א בתשרי – הרב יוסף צרפתי, חתנו של המהרשד"ם
לוח שנה > מאפייני לוח השנה

שנה מסוג גכז, ובה 384 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "כסדרה": שבה חשוון בן 29 יום ואילו כסלו בן 30 יום
י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז
ט' באב חל בשבת, ולכן צום תשעה באב נדחה ליום ראשון י' באב
היסטוריה של עם ישראל
הדיסק הראייתי

הדיסק הראייתי או ראש עצב הראייה הם נקודת היציאה של אקסונים של תאי גנגליון היוצאים מרשתית העין. מכיוון ששכבות הרשתית אינן מכסות את הדיסק הראייתי, אזור זה מתאים לכתם עיוור קטן בשדה הראייה של כל עין. אזור זה נראה דרך האישון בבדיקה על ידי אופתלמוסקופ.
שכבת התאים האחרונה בשרשרת התאים המעבדים את נתוני הראיה ברשתית היא תאי הגנגליון. האקסונים שלהם יוצרים את עצב הראייה לאחר שהם עוזבים את העין, ומוליכים את המידע מהעין לתחנות במוח. הדיסק האופטי מייצג את תחילתו של עצב הראייה, והוא הנקודה שבה האקסונים של תאי הגנגליון ברשתית מתאגדים לעצב הראייה, המכיל בבני אדם כ-1-1.2 מיליון אקסונים המזרימים את המידע מהעין לכיוון המוח. הדיסק האופטי הוא גם נקודת הכניסה והיציאה לכלי הדם המספקים את הרשתית: לעורקים המספקים דם מחומצן לרשתית, ולוורידים המנקזים את הדם מהרשתית למחזור הוורידי.
מבנה

הדיסק האופטי ממוקם במרחק של 3 עד 4 מ"מ מהפובאה (אזור הראייה המרכזית ברשתית) לכיוון האף. זהו בדרך כלל עיגול / אליפסה, עם ממדים ממוצעים של 1.76 מ"מ אופקית על 1.92 מ"מ אנכית. במרכז הדיסק ישנו שקע מרכזי בגודל משתנה, הנקרא "הספל האופטי". שקע זה יכול ללבוש מגוון של צורות היכולות להיות משמעותיות לאבחון של מחלות רשתית מסוימות.
סימנים קליניים בדיסק

ניתן לבחון כמעט את הרשתית בעזרת ציוד אופטי ועדשות מתאימות. שימוש באופתלמוסקופ ישיר מאפשר הסתכלות על הדיסק האופטי. נדרשת בדיקה ביומיקרוסקופית של מנורת סדק יחד עם עדשת מיקוד אספרית מתאימה (66D, +78D+ או 90D+) לתצוגה סטריאוסקופית מפורטת של הדיסק האופטי והמבנים בתוך העין.
בדיקה ביומיקרוסקופית יכולה להצביע על בריאות עצב הראייה. במיוחד, רופא העיניים מציין את הצבע, גודל השקע במרכז הדיסק (מצוין כיחס בין השקע לדיסק), חדות הגבולות של הדיסק, קיום בצקת בסיבים, שטפי דם, וכל חריגות אחרת מהמראה התקין. הסתכלות ישירה על הדיסק יכולה לעזור באיבחון של גלאוקומה, פגיעות בעצב הראייה בגלל דלקת או הפרעה בזרימת הדם, או מצבים תוך מוחיים הניתנים לזיהוי ברשתית. למשל, בצקת של הדיסק (פפילדמה) יכולה להיווצר כתוצאה מלחץ תוך-גולגולתי מוגבר מסיבות שונות. דרוזן של עצב הראייה, משקעים מסויידים המופיעים באחוזים בודדים של האוכלוסייה, ניתנים גם הם לאיבחון ביומיקרוסקופי.
סימנים קליניים בדיסק > דיסק חיוור

לדיסק אופטי רגיל ובריא צבע כתום עד ורוד, בהבדלים קלים לפי המוצא האתני. דיסק חיוור הוא דיסק אופטי שצבעו משתנה מצבע ורוד או כתום חיוור ללבן. דיסק חיוור הוא אינדיקציה למצב מחלה, בדרך כלל דיסק שעבר פגיעה ונשאר אטרופי. דיסק חיוור יהיה מלווה קלינית בפגיעה בראייה באותה עין.
סימנים קליניים בדיסק > הדמיה

תמונות מסורתיות של מצלמות סרטים צבעוניות הן תקן הייחוס בהדמיה. תמונות אלו מחייבות צלם עיניים מומחה, טכנאי עיניים, אופטומטריסט או רופא עיניים לצילום תמונות סטנדרטיות של הדיסק האופטי. תמונות סטריאוסקופיות מציעות כלי בדיקה מצוין למעקב סדרתי אחרי שינויים אפשריים, ונעשים בידי אופטומטריסט מומחה או רופא עיניים.
כמו כן פותחו טכניקות אוטומטיות המאפשרות הדמיה יעילה וזולה יותר. טומוגרפיית רשתית היידלברג (HRT), סריקת לייזר פולרימטרית וטומוגרפיה קוהרנטית אופטית הן טכניקות ממוחשבות להדמיית מבנים שונים של העיניים, כולל הדיסק האופטי. הם מכמתים את שכבת סיבי העצבים של הדיסק והרשתית שמסביבו ומתאמים את הממצאים סטטיסטית למסד נתונים של אוכלוסיית אנשים נורמליים שנבדקו בעבר. הם שימושיים למעקב בסיסי וסדרתי אחרי שינויים זעירים במורפולוגיה של הדיסק האופטי. הדמיה אוטומטית לא תספק ראיות מוחלטות לאבחנה קלינית, ויש להשלים את הממצאים על ידי בדיקות פיזיולוגיות סדרתיות לאיתור שינויים תפקודיים. בדיקות כאלה עשויות לכלול תרשים שדה ראייה ופרשנות קלינית סופית של בדיקת העיניים המלאה על ידי רופא עיניים.
זרימת דם ברשתית ובשכבת הכורואיד שסביב הרשתית באזור הדיסק האופטי יכולה להתגלות באופן לא פולשני על ידי הדמיית דופלר בלייזר בטווח הקרוב לאינפרה אדום. הדמיית דופלר בלייזר יכולה לאפשר מיפוי של מדד ההתנגדות העורקית המקומית, ואפשרות לבצע זיהוי חד משמעי של העורקים והוורידים ברשתית על בסיס ההפרש בין הסיסטולה לדיאסטולה שלהם, ולחשוף המודינמיקה בעיניים אנושיות. יתר על כן, אסימטריית ספקטרום הדופלר חושפת את הכיוון המקומי של זרימת הדם ביחס לציר האופטי. לבדיקות אלו חשיבות באיבחון וטפול בגלאוקומה.
חריגות מבניות

Megalopapilla : מצב בו הדיסק האופטי מוגדל (קוטר העולה על 2.1 מ"מ) ללא חריגות מורפולוגיות אחרות. נחשב ואריאציה שאיננה מתקדמת.
אנומלית דיסק "תהילת הבוקר" : עיוות מולד חד צדדי הנובע מכשל של עצב הראייה להיווצר לחלוטין ברחם. המונח נטבע בשנת 1970 על ידי קינדלר, תוך שהוא מציין דמיון של עצב הראייה המעוות לפרח תהילת הבוקר.
שקע אופטי: שקע מולד עמוק של הדיסק האופטי כתוצאה ממום במהלך התפתחות העין.
הערות שוליים

↑  "blind spot". Encyclopædia Britannica. 2011. נבדק ב-21 ביוני 2017. {{cite encyclopedia}}:  (עזרה)
↑  Tasman, William; Jaeger, Edward A (2006). "Chapter 4: Anatomy of the Visual Sensory System". Duane's Ophthalmology. Philadelphia: Lippincott Williams & Wilkins. ISBN 9780781768559. OCLC 318288606.
↑  Heidary, Fatemeh; Gharebaghi, Reza; Wan Hitam, Wan Hazabbah; Shatriah, Ismail (2010). "Nerve fiber layer thickness". Ophthalmology. 117 (9): 1861–1862. doi:10.1016/j.ophtha.2010.05.024. ISSN 1549-4713. PMID 20816254.
↑  Vivian B. Osaguona, Differential diagnoses of the pale/white/atrophic disc, Community Eye Health 29, 2016, עמ' 71–74
↑  Puyo, L., M. Paques, M. Fink, J-A. Sahel, and M. Atlan. "In vivo laser Doppler holography of the human retina." Biomedical optics express 9, no. 9 (2018): 4113-4129.
↑  Puyo, Léo, Michel Paques, Mathias Fink, José-Alain Sahel, and Michael Atlan. "Waveform analysis of human retinal and choroidal blood flow with laser Doppler holography." Biomedical Optics Express 10, no. 10 (2019): 4942-4963.
↑  Amador-Patarroyo, Manuel J.; Pérez-Rueda, Mario A.; Tellez, Carlos H. (1 בינואר 2015). "Congenital anomalies of the optic nerve". Saudi Journal of Ophthalmology (באנגלית). 29 (1): 32–38. doi:10.1016/j.sjopt.2014.09.011. ISSN 1319-4534. PMC 4314572. PMID 25859137. {{cite journal}}:  (עזרה)
↑  Magrath, GN; Cheeseman EW; Sarrica RA (2013). "Morning Glory Disc Anomaly". Pediatric Neurology. 49 (6): 517. doi:10.1016/j.pediatrneurol.2013.05.015. PMID 24095648.
↑  Barnard, Simon. "An Introduction to Diseases of the Optic nerve". נבדק ב-30 במאי 2014. {{cite web}}:  (עזרה)
↑  Kindler (1970). "Morning glory syndrome: unusual congenital optic disk anomaly". Am J Ophthalmol. 69 (3): 376–84. doi:10.1016/0002-9394(70)92269-5. PMID 5418855.
↑  Georgalas, Ilias; Ladas, Ioannis; Georgopoulos, Gerasimos; Petrou, Petros (באוגוסט 2011). "Optic disc pit: a review". Graefe's Archive for Clinical and Experimental Ophthalmology = Albrecht von Graefes Archiv für Klinische und Experimentelle Ophthalmologie. 249 (8): 1113–1122. doi:10.1007/s00417-011-1698-5. ISSN 1435-702X. PMID 21638030. {{cite journal}}:  (עזרה)
| --- | --- |
בקרת זהויות :  TA98: A15.2.04.019 
תרשים סכמטי של העין האנושית לפי חתך אופקי של עין ימין במבט מלמעלה. הדיסק האופטי מסומן באזור השמאלי התחתון של הרשתית.
חתכי דיסק אופטי שצולמו בשיטת SD-OCT.
הולוגרפיה דופלר לייזר של זרימת הדם בדיסק האופטי של רשתית באדם.
חתך דרך העצב הראייתי והדיסק, תרשים אנטומי מ-1918.
בצקת ושטף דם סביב הדיסק האופטי.
ה'ע"ה

ה'ע"ה (5075)  היא שנה עברית  אשר  החלה ביום א' בתשרי, אור ל-12 בספטמבר 1314 (לפי הלוח היוליאני, שהיה נהוג אז), והסתיימה ביום כ"ט באלול, 31 באוגוסט 1315. שנה מסוג הכז, איננה מעוברת, ואורכה 354 ימים. זו שנת שמיטה.
לוח שנה > מאפייני לוח השנה

שנה מסוג הכז, ובה 354 ימים.
שנה "פשוטה": שאיננה מעוברת ובה חודש אדר אחד.
שנה "כסדרה": שבה חשוון בן 29 יום ואילו כסלו בן 30 יום
ג' בתשרי חל בשבת, ולכן צום גדליה נדחה ליום ראשון ד' בתשרי.
י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז
ט' באב חל בשבת, ולכן צום תשעה באב נדחה ליום ראשון י' באב
היסטוריה של עם ישראל
האם סוואה

פסל האם סוואה, לינשופינג, שוודיה
פסל האם סוואה, העיר העתיקה, סטוקהולם, שוודיה
האם סווֶאה או האם סבֶאה (משוודית: Moder Svea) היא דמות נשית המסמלת האנשה של האומה השוודית.
האם סוואה מיוצגת בדרך כלל כלוחמת שאוחזת בחרב ולצידה נמצא אריה. שמה הוא שם פופולרי יחסית בשוודיה והוא נגזר מהביטוי השוודי "של השוודים". זהו סמל פטריוטי שוודי, וההערכה היא שהוא הופיע לראשונה בשנת 1672 בפואמה "Svea Lycksaligheets Triumph" שנכתבה על ידי אנדש ליונסטדט.
דמותה הייתה נפוצה מאוד בספרות ובתרבות השוודית במהלך המאה ה-19. היא אף הופיעה על שטר 5 כתר שוודי למשך כ-70 שנה בסוף המאה ה-19 ועד לאמצע המאה ה-20.
ראו גם

דגל שוודיה
סמל שוודיה
המנון שוודיה
הומר היקאם

| --- | --- |

 לידה:  19 בפברואר 1943 (בן 81) קולווד, ארצות הברית 
 מדינה:  ארצות הברית 
 מקום לימודים:  וירג'יניה טק, Big Creek High School 
 שפות היצירה:  אנגלית 
 יצירות בולטות:  Rocket Boys, The Far Reaches, Sky of Stone, The Coalwood Way, Back to the Moon, Torpedo Junction 
 תקופת הפעילות:  מ-1964 
 www.homerhickam.com
 
הומר היקאם הבן (באנגלית: Homer Hadley Hickam, Jr; נולד ב-19 בפברואר 1943, הוא סופר ומהנדס אווירונאוטיקה אמריקאי הידוע ביצירתו "מודל טיל". הרומן האוטוביוגרפי שלו "נערי הטילים", היה הבסיס לסרט הפופולרי "שמי אוקטובר" (October Sky).
ביוגרפיה

הומר היקאם הוא בנם השני של הומר היקאם האב ואלסי היקאם. גדל בקולווד, מערב וירג'יניה.
בזמן לימודיו בבית ספר תיכון בנה מספר רב של רקטות עם חבריו. לאחר שסיים את לימודיו המשיך באוניברסיטת וירג'יניה טק (המכון הפוליטכני של וירג'ינה ואוניברסיטת המדינה). לאחר-מכן שירת בצבא ארצות הברית בדרגת סגן במלחמת וייטנאם, שם זכה בציון לשבח ובעיטור כוכב הארד. הוא שירת שש שנים וסיים את תפקידו בדרגת קפטן.
היקאם התחיל לכתוב בשנת 1967, לאחר שחזר מווייטנאם. הוא כתב בעיקר למגוון של מגזינים על הרפתקאות הצלילה שלו, ולאחר מכן הוא כתב על הקרב שהתרחש לאורך החוף המזרחי של אמריקה נגד הצוללות הגרמניות במהלך מלחמת העולם השנייה. אלה הביאו לספרו הראשון, "Torpedo Junction" (ובתרגום חופשי: "הצטלבות טורפדו"), רב-מכר היסטורי צבאי, אשר ראה אור בשנת 1989.
היקאם הועסק כמהנדס בבקרת הטילים בצבא ארצות הברית מ-1971 עד 1981. הוא התחיל לעבוד לראשונה עם נאס"א בשנת 1981, כמהנדס תעופה וחלל. במהלך הקריירה שלו בנא"סא, היקאם עבד בעיצוב ספינת חלל, ובצוות אימונים. כמו כן אימן צוותי אסטרונאוטים רבים למשימות של מעבורות חלל. לפני פרישתו מונה היקאם למנהל המטען הייעודי של התוכנית לתחנת החלל הבינלאומית.
בשנת 1998, יצא ספרו השני "נערי הטילים" ("the Rocket Boys"), סיפור חייו בעיירת הכורים הקטנה קולווד. הספר נעשה פופולרי במהרה, תורגם לשמונה שפות, ונבחר על ידי הניו יורק טיימס לאחד הספרים הטובים של 1998. בפברואר 1999 הוציאו Universal Studios את הסרט "שמי אוקטובר" (October Sky) המבוסס על "נערי הטילים" (באנגלית השם "שמי אוקטובר" הוא אנגרמה של "נערי הטילים"). הספר לראש רשימת רבי המכר בניו יורק טיימס.
ספרו "בחזרה לירח"(1999) ("Back to the Moon") גם כן הפך מיד לספר בכריכה קשה, ותורגם גם לסינית.
"הדרך של קולווד".(2000) ("The Coalwood Way") הוא מראה של העיירה שבה היקאם גדל. הספר זמין גם ביפנית והיה לסירוגין ספר החודש. ספר הזכרונות השני שלו על קולווד הוצא לאור בשנת 2001 ושמו הוא "שמיים מאבנים" (Sky of Stone), אשר הפך לסרט טלוויזיה. ספרו האחרון על קולווד "We Are Not Afraid" הוצא בשנת 2002.
עבודתו האחרונה "The Ambassador's Son" הוצאה לאור בשנת 2005. הספר הוא השני בסדרה פופולרית על ג'וש טורלו, קצין במשמר החופים האמריקני, בזמן מלחמת העולם השנייה.
משפחתו

נשוי ללינדה טרי היקאם, שחקנית, והעורכת הראשית שלו.
ספריו > סדרת קולווד

"Rocket Boys"-"נערי הטילים"
"The Coalwood Way"
"Sky of Stone"
"We Are Not Afraid"
ספריו > סדרת ג'וש טורלו

"The Ambassador's Son"
"The Keeper's Son"
"Torpedo Junction"
ספריו > ספרים נוספים

"Back to the Moon"
הי-מן

| --- | --- |
קוספליי של הי-מן
קוספליי של הי-מן
 סוג:  גיבור-על
 תוכנית טלוויזיה:  הי-מן ושליטי היקום
 יוצרים:  רוג'ר סוויט
 גילום הדמות:  דולף לונדגרן 
 מידע
 שם אמיתי:  הנסיך אדם
 בסיס:  טירת גולגולת Castle Greyskull
 גזע:  אדם
 מין:  זכר
 מקצוע:  לוחם
 נטייה:  טוב
 מומחיות:  לחימה
 כוחות:  כוח גופני עצום ("האיש החזק ביותר ביקום")
 כלי נשק:  חרב העוצמה
 כלי רכב:  חתול קרב
 חבר בקבוצה:  שליטי היקום
 מקום מגורים:  איטרניה
 דמויות קשורות
 משפחה:  המלך רנדור (אב), המלכה מרלנה (אם), אדורה/שי-רה (אחות)
 חברים:  איש-שריון, אורקו, הקוסמת, טילה, קריינג'ר
 אויבים:  סקלטור וכנופייתו
 
הי-מן (באנגלית: He-Man) הוא גיבור-על והדמות הראשית בזיכיון "שליטי היקום" (אנ') הכולל קו צעצועים, מספר סדרות טלוויזיה מונפשות, חוברות קומיקס וסרט עלילתי.
הי-מן הוא האלטר אגו של הנסיך אדם. הנסיך אדם הוא הנסיך של ממלכת איטרניה, המסוגל להפוך לאיש החזק ביקום על ידי הנפת חרב העוצמה בעודו צועק "בכוח גולגולת האבות, אני מחזיק בכוח הכל יכול!". הי-מן וחבריו נאבקים להגן על ממלכת איטרניה ועל טירת גרייסקול (טירת גולגולת) מפני כוחות הרשע של סקלטור.
דמותו של הי-מן נוצרה במקור בשנת 1981 על ידי המעצב רוג'ר סוויט (אנ'), אשר בכוונה יצר את הדמות בצורה כזו שתהיה מופשטת וגנרית מספיק על מנת שיהיה ניתן לשלבה בכל ז'אנר, סוויט גם בחר בשם "הי-מן" בשל היותו גנרי. סוויט הציג במקור שלוש גרסאות שונות של הדמות למאטל – חייל, אסטרונאוט, ולוחם ברברי, ומאטל בחרה לבסוף בגרסה בה הי-מן הוא לוחם ברברי ובאופן זה התפתחה לבסוף הגרסה הנוכחית של הדמות.
הדמות זכתה לפופולריות רבה במיוחד כאשר הופיעה בסדרת ההנפשה "הי-מן ושליטי היקום", שהופקה על ידי חברת Filmation ושודרה במקור בין השנים 1983–1985. לאורך השנים נעשו ניסיונות מרובים לחדש את העניין בזיכיון כאשר הופקו מספר סדרות הנפשה נוספות של הי-מן, סרט עלילתי בשנת 1987 (בו דולף לונדגרן גילם את דמותו של הי-מן), אך אף אחד מהם לא הצליח לשחזר את ההצלחה של הסדרה הראשונה של הי-מן.
ה'ס'

ה'ס' (5060)  היא שנה עברית  אשר  החלה ביום א' בתשרי, אור ל-29 באוגוסט 1299 (לפי הלוח היוליאני, שהיה נהוג אז), והסתיימה ביום כ"ט באלול, 14 בספטמבר 1300. שנה מסוג זחג, היא מעוברת, ואורכה 383 ימים. זו שנה שישית לשמיטה.
לוח שנה > מאפייני לוח השנה

שנה מסוג זחג, ובה 383 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "חסרה": שבה חשוון וכסלו בני 29 יום כל אחד
י"ג באדר ב' חל בשבת, ולכן תענית אסתר מוקדמת ליום חמישי י"א באדר ב'.
היסטוריה של עם ישראל